EkBass/fiwiki-20250220-pages-articles huggingface dataset:
Tyhjiö

Tyhjiö eli vakuumi on tila, jossa kaasun paine on paljon pienempi kuin maan pinnalla vaikuttava ilmanpaine. Täydellinen tyhjiö on tila, jossa ei ole yhtään materiaalia. Tyhjiötä hyödynnetään monissa laitteissa (katso tyhjiötekniikka). ==Historia== Aristoteleen mukaan tyhjiötä ei voi olla, koska tila ei voi koostua ”ei mistään”. Tämän käsityksen pohjalta muodostui keskiajalla ajatus tyhjyyden kammosta, jonka mukaan luonto pyrkii vastustamaan tyhjiön syntymistä. Tyhjiöiden pohtiminen ja tutkiminen vauhdittui 1640-luvulla, kun Evangelista Torricelli esitti, että hänen elohopealla täytettyyn ilmapuntariinsa muodostui tyhjiö. Ensimmäisen tyhjiön muodostamiseen käytetyn ilmapumpun kehitti Otto von Guericke vuoden 1650 paikkeilla. ==Kvanttimekaaninen tyhjiö== Kvanttimekaniikan mukaan jopa ideaalinen tyhjiö, jossa ainetta ei olisi lainkaan, ei käytännössä pysyisi tyhjänä. Eräs syy on, että tyhjiötä rajaavat seinämät lähettävät aina mustan kappaleen säteilyä. Perustavanlaatuisempi syy on kuitenkin kvanttimekaniikan teoria, jonka mukaan tyhjiöenergia ei koskaan voi olla tarkalleen nolla. Alinta mahdollista energiatilaa kutsutaan nollapiste-energiaksi, ja se koostuu hyvin lyhytikäisten virtuaalisten hiukkasten puurosta. Tätä kutsutaan kvanttifluktuaatioksi. Tämä fluktuaatio voidaan yhdistää ns. kosmologiseen vakioon. Kvanttimekaanisella tyhjiöllä eli vakuumilla, joka on vakuumitilaksi kutsuttava kvanttitila, tarkoitetaan siten energian teoreettista minimiä, ei totaalisen tyhjää. ==Katso myös== * Väliaine == Lähteet == == Aiheesta muualla == * Luokka:Seulonnan keskeiset artikkelit
Windows Me

Windows Me, tai Windows Millennium Edition (koodinimeltään Millennium ja Georgia), on Microsoftin 14. syyskuuta 2000 julkistama 16/32-bittinen graafinen käyttöjärjestelmä.Microsoft Windows ME Windows Me oli Windows 95 ja Windows 98 -järjestelmien seuraaja. Se julkaistiin vasta syksyllä 2000, kun alkuvuodesta julkaistu Windows 2000 oli jo saatavilla. Järjestelmän vähimmäisvaatimuksina oli vähintään 150MHz Intel Pentium prosessori, 32 Mt keskusmuistia, 320 Mt kovalevy sekä näytönohjain ja hiiri. Windows Me koostui lähinnä suhteellisen pienistä päivityksistä, kuten Internet Explorer 5.5:stä. Käyttöjärjestelmän mukana tuli myös Windows Media Player 7, jonka oli tarkoitus kilpailla silloista hallitsevaa mediasoitinta, RealNetworksin RealPlayeria, vastaan. Sekä IE 5.5 että Media Player 7 olivat vapaasti ladattavissa Internetistä myös aikaisemmille Windowsin versioille. Windows Me sisälsi myös uuden Windows Movie Maker -ohjelmiston, joka tarjosi perustason videoeditointimahdollisuuden ja oli suunniteltu kotikäyttäjille helppokäyttöisyytensä vuoksi. Me oli myös ensimmäinen Windows- käyttöjärjestelmä, jossa Media Playeria ei pystynyt poistamaan. == Muutokset aiempaan versioon == Suurin muutos Windows Me:ssä aikaisempiin Windowseihin nähden oli kuitenkin, että se ei enää sisältänyt aitoa MS-DOS -tukea. Tämä tarkoitti sitä, että Windows Me ei ladannut DOSia ennen graafista käyttöliittymää, toisin kuin Windows 95 ja 98. Tämä tarkoitti myös sitä, että se käynnistyi nopeammin kuin 95 ja 98, mutta ei myöskään voinut käynnistyä komentokehotteeseen DOS-yhteensopivaan tilaan. Me:ssä oli kuitenkin virtuaalitilan DOS, jota voitiin ajaa ikkunassa, mutta jotkin ohjelmat vaativat aidon MS-DOS -tuen, eivätkä suostuneet toimimaan DOS-ikkunassa. Windows Me sisälsi järjestelmänpalautus-toiminnon (), joka kirjasi muutoksia lokiin, ja pystyi palauttamaan käyttöjärjestelmän aikaisempaan vaiheeseen. Ohjelma oli tarkoitettu helpottamaan vianselvitystä ja ratkaisemaan ongelmia. Sen piti toimia suojaverkkona tilanteissa, joissa esimerkiksi ohjelman tai ajurin asennus sotki järjestelmän. Tällöin käyttäjä voisi palauttaa järjestelmän aikaisempaan, toimivaan tilaan. Ohjelma suoriutui tästä seuraamalla Windowsin järjestelmätiedostojen sekä rekisterin muutoksia. Järjestelmänpalautus saattoi kuitenkin hidastaa tietokoneen toimintaa, varsinkin, jos se valitsi tallennushetkekseen ajankohdan, jolloin käyttäjä oli juuri käyttämässä tietokonetta. Ohjelman toimintaperiaate oli melko yksinkertainen, ja se saattoi pahimmassa tapauksessa palauttaa jopa viruksen, jonka käyttäjä oli hetkeä aiemmin poistanut järjestelmästä.http://archive.is/20120526015343/http://articles.techrepublic.com.com/5100-10878_11-1047190.html http://support.microsoft.com/kb/263455 http://www.f-secure.com/v-descs/sfc_dis.shtml Järjestelmänpalautus ei kuitenkaan ollut varmuuskopiointiohjelma. == Elinkaari == Windows Me:n tuki päättyi lopullisesti 11. heinäkuuta 2006.https://support.microsoft.com/en- us/lifecycle/search?alpha=Microsoft%20Windows%20Millennium%20Edition == Lähteet == Luokka:Windows-versiot Luokka:Seulonnan keskeiset artikkelit Luokka:Vuoden 2000 ohjelmistot
Open Society Institute

Open Society Institute on kansallisten Soros-säätiöiden hallinnollinen ydin. Se on perustettu vuonna 1993. Sitä rahoittaa ja johtaa George Soros. Säätiön tavoitteisiin kuuluu mm. demokraattisen hallinnon, ihmisoikeuksien sekä sosiaalisten uudistusten edistäminen. Paikallistasolla säätiö pyrkii edistämään lainsäädännön noudattamista, julkista terveydenhuoltoa, koulutusta sekä vaihtoehtoisia tiedotusvälineitä. Lisäksi säätiö osallistuu korruption vastaiseen taisteluun eri alueilla. Ensimmäiset Soros-säätiöt perustettiin New Yorkiin ja Budapestiin 1983. Open Society Institute muodostettiin eri maissa toimivien Soros-säätiöiden kattojärjestöksi 1993. Nimi vaihtui myöhemmin muotoon Open Society Foundations. Säätiö toimi Itä-Euroopassa 1980–1990-lukujen vaihteessa, jotka kävivät läpi vallankumoukset kommunismista suoraan fundamentalistiseen kapitalismiin. Naomi Kleinin mukaan ns. shokkiterapian taustalla oli paitsi Jefferey Sachs myös George Soros. Suomessa säätiötä johtaa lakiasiainjohtaja Minna Järvenpää. Säätiön nimi on peräisin Karl Popperin käsitteestä "avoin yhteiskunta". Unkarissa toiminnan alussa mm. lahjoitettiin valokopiokoneita yliopistoille ja kirjastoille, jotta valtion monopoli tiedonvälitykseen murtuisi. Sorosin ohjelmat ovat tukeneet mm. mustia ja latinoita ja Black Lives Matter -liikettä Yhdysvalloissa ja Euroopan romaneja. Yhdysvaltain vuoden 2016 presidentinvaalien jälkeen Open Society ilmoitti käyttävänsä kymmenen miljoonaa vihapuheen torjumiseen, jota Sorosin mukaan Trumpin kampanja lietsoi. Muualla säätiö on tukenut terveydenhuoltoa ja pakolaisten oloja. Toimintaan kuuluu myös sukupuolirikoksista tuomitsevat liikkuvat oikeusistuimet Kongossa. Soros on kehottanut Euroopan ja muun maailman kehittyneitä maita ottamaan lisää siirtolaisia. Open Societyn toiminta on vihastuttanut nationalistisia hallituksia ja poliitikkoja esim. Unkarissa, Makedoniassa, Puolassa ja muissa Euroopan maissa, sillä säätiön katsotaan sekaantuvan maiden sisäisiin asioihin ja pakottamaan valtiot ottamaan maahanmuuttajia. Unkari sääti kesäkuussa 2018 "Stop Soros" -nimellä kulkevat lait, jotka tekivät laittomaksi avustaa maassa laittomasti oleskelevia ulkomaalaisia. Unkarin pääministeri Viktor Orbánin mukaan Soros on edistänyt massamaahanmuuttoa Eurooppaan. Sorosin säätiöt ovat lahjoittaneet vuodesta 1984 lähtien 32 miljardia dollaria eli nykyrahassa noin 27 miljardia euroa liberaalien aatteiden hyväksi. Vuonna 2017 Soros siirsi valtaosan omaisuudestaan, lähes 18 miljardia US-dollaria säätiölle. == Lähteet == == Aiheesta muualla == *kotisivu *Open Society Institute:n 2004 vuosikertomus Luokka:Säätiöt
Slapstick

thumb|110px|Slapstick-laudat, joista slapstick on saanut nimensä. Slapstick on yliammuttuihin fyysisiin törmäilyihin, täysin epärealistisen epätodennäköisiin sattumuksiin ja koheltamiseen perustuvaa komiikkaa. Slapstick on saanut nimensä kahdesta laudasta, jotka liitetään toisiinsa saranalla ja jousella. Sillä kun on lyövinään toista päähän mutta pysäyttää tarpeeksi äkisti, inertia saa kaksi lautaa äänekkäästi osumaan toisiinsa vaikka toisen päähän ei kohdistukaan kovaa osumaa. Slapstickia on käytetty esimerkiksi vanhoissa mykkäfilmikomedioissa ja nykyään varsinkin erilaisissa piirretyissä, joissa ruumiillista kipua ei oikeastaan esiinny. Piirretyissä esimerkiksi jotakuta kaavamaisen typerää sivuhahmoa lyödään vaikkapa nyrkillä kasvoihin, ja hetken päästä hahmo nousee typertynyt ilme naamallaan ylös. Joskus humoristisuutta tavoitellaan saman asian toistolla; tällöin vaikkapa alasin putoaa juuri nyrkistä saaneen hahmon päähän tai esitetään loppumaton liuta variaatioita tavoista jolla kermakakku voi päätyä päin jonkun kasvoja tai muita ruumiinosia. Kakuttamisen lisäksi klassisia teemoja ovat esimerkisi kävely lasiovea päin ja olalla kannettujen pitkien esineiden kuten tikkaiden tai lautojen kanssa kävely ja yhtäkkiä kääntyminen kun sen tiellä on joku toinen ja se osuu häntä takaraivoon, tai käänteisesti kun yleisö luonnollisesti odottaa niin käyvän, tämä yhtäkkiä kumartuukin poimiakseen jotain maasta ja se menee ohi. Tunnettuja slapstick-tyyppisiä piirroshahmoja ovat esimerkiksi Kelju K. Kojootti ja Maantiekiitäjä sekä Tipi ja Sylvesteri, joiden sarjoissa on perusajatuksena petoeläimen pyrkimys jahdata saaliseläintä. Slapstick on yleinen tyyli myös American Pien kaltaisissa nuortenelokuvissa. ==Lähteet== Luokka:Huumorin muodot Luokka:Englanninkieliset sanat ja sanonnat
Kitaristi

Kitaristi on henkilö, joka soittaa kitaraa: akustista kitaraa, sähkökitaraa, tenorikitaraa tai baritonikitaraa. Pop-musiikissa kitaristit ovat laulajien ohella usein yhtyeiden johtohahmoja sekä pääasiallisia musiikin tekijöitä eli säveltäjiä. Kitaristit toimivat usein myös popyhtyeiden laulajana. Rock- ja heavy metal -yhtyeissä on usein kaksi kitaristia; korkeampia melodioita soittava soolokitaristi ja tämän soitantaa rytmisesti tukeva rytmikitaristi. Kitaristit voidaan karkeasti jakaa kahteen ryhmään, joista toiset soittavat plektralla ja toiset sormilla. Jotkut kitaristit käyttävät molempia tekniikoita, halutusta soundillisesta lopputuloksesta riippuen. Pelkästään sormilla soittava kitaristi Mark Knopfler on hyvin tunnettu kitaristi omalaatuisen tyylinsä vuoksi. == Tunnettuja kitaristeja == *Angus ja Malcolm Young (AC/DC) *Ace Frehley ja Paul Stanley (Kiss) *Dave Murray, Adrian Smith ja Janick Gers (Iron Maiden) *Mick Thomson ja Jim Root (Slipknot) *Paul McCartney, John Lennon ja George Harrison (The Beatles) *James "Munky" Shaffer ja Brian "Head" Welch (Korn) *Jimmy Page (Led Zeppelin) *Ritchie Blackmore (Deep Purple, Rainbow ja Blackmore's Night) *Eddie Van Halen (Van Halen) *Rudolf Schenker ja Matthias Jabs (Scorpions) *Eric Clapton (Cream, luonut myös mittavan uran sooloartistina) *Slash (Guns N' Roses, Velvet Revolver, sittemmin myös sooloartisti) *Synyster Gates ja Zacky Vengeance (Avenged Sevenfold) *Brian May (Queen) *Steve Vai (sooloartisti) *Albert King (sooloartisti) *Jimi Hendrix (The Jimi Hendrix Experience) *Carlos Santana (Santana) *Keith Richards (The Rolling Stones) *Frank Zappa (The Mothers of Invention) == Tunnettuja suomalaisia kitaristeja == *Albert Järvinen (Hurriganes, Royals) *Ile Kallio (Hurriganes) *Esa Kuloniemi (Honey B & T-Bones) *Alexi Laiho (Children of Bodom) *Roope Latvala (Children of Bodom, Stone) *Erja Lyytinen (sooloartisti) *Andy McCoy (Hanoi Rocks) *Heikki Silvennoinen (Catwalk, Tabula Rasa) *Timo Tolkki (mm. Stratovarius) *Emppu Vuorinen (Nightwish) *Petri Walli (Kingston Wall) *Pekka Olkkonen (Stam1na) * Luokka:Musiikkialan ammatit lb:Lëscht vun de Gittaristen hu:Gitárosok listája (egyértelműsítő lap) nl:Lijst van gitaristen ja:ギタリストの一覧
Rind et al.

Rind et al. (1998) on kiistanalainen meta-analyysi lasten seksuaalisesta hyväksikäytöstä, kirjoittajinaan psykologi Bruce Rind, Philip Tromovitch ja Robert Bauserman. Se julkaistiin Yhdysvaltain psykologisen yhdistyksen Psychological Bulletin -lehdessä vuonna 1998. Tutkimuksen koko nimi on A meta- analytic examination of assumed properties of child sexual abuse using college samples eli Korkeakouluaineistoa käyttävä meta-analyyttinen tutkimus lasten seksuaalisen hyväksikäytön oletetuista vaikutuksista. Meta-analyysiin kuuluu 59 tutkimusta, ja niiden yhteenlaskettu aineisto käsittää 35 000 korkeakouluopiskelijaa jotka olivat olleet seksuaalisesti hyväksikäytettyjä lapsina. Aineistoon kuuluivat sekä miehet että naiset. 59 tutkimuksessa oli tarkasteltu ahdistuneisuutta, masentuneisuutta ja 16 muuta mielenterveyden mittaria. 42 prosenttia miehistä piti lapsuuden seksuaalisia kokemuksia positiivisina ja 16 prosenttia naisista piti. Meta-analyysin mukaan suostumuksellisuus on tärkein yksittäinen tekijä seurausten laadulle; suostumuksen puute ja pakottaminen korreloivat vahvasti negatiivisten tuntemusten kanssa, samalla kun suostumuksellisuus ja aloitteellisuus korreloivat neutraalien tai positiivisten tuntemusten kanssa. Tutkimuksen tekijät ehdottivat että lapsen seksuaalista hyväksikäyttöä kokeneita ei ole validia kutsua uhreiksi, sillä tutkijat eivät löytäneet siitä aiheutuvia intensiivisiä ja laajoja negatiivisia vaikutuksia. Tutkijoiden mukaan hyväksikäytön (väärinkäytön) käsitettä pitäisi muuttaa, koska se ei ole empiirisesti tosi. Tämä aiheutti yhteiskunnallisen kohun, jossa tutkijoiden ajateltiin puolustavan lasten seksuaalisen hyväksikäytön hyväksymistä. Tutkimusta on kritisoitu siitä että aineisto sisälsi vain korkeakouluopiskelijoita, jotka ovat hyvin sopeutuneita ja menestyneitä. Kritiikin mukaan tutkimuksen aineistosta siis puuttuivat huonosti sopeutuneet ja menestyneet ihmiset. Tutkijat ovat vastanneet aineston epäedustavuutta koskevaan kritiikkiin, että lapsen seksuaalisen hyväksikäytön oletetut negatiiviset vaikutukset pitäisi näkyä missä tahansa aineistossa, mikäli ne olisivat intensiivisiä ja laajoja. == Katso myös == *Efebofilia *Pedofilia ==Lähteet== Luokka:Seksologia
Spede

Spede voi tarkoittaa ainakin seuraavia: * Pertti ”Spede” Pasanen, viihdetaiteilija ja keksijä ** Spede-Yhtiöt, Pasasen tuotantoyhtiö ** Spede- Tuotanto Oy, Pasasen tuotantoyhtiö ** Speden Spelit, MTV3-kanavan televisio- ohjelma vuosilta 1988–2002 ** Speden Spelit, edellä mainitun ohjelman yhteydessä pelattu Veikkauksen peli ** Spede, vuoden 2023 mm. Spede Pasasesta ja Vesa-Matti Loirista kertova elämäkertaelokuva * SPEDE-mittalaite (Spacecraft Potential, Electron and Dust Experiment) SMART-1-luotaimessa * Ray Spede -raketilla lentävä piirroshahmo vuodelta 1948, Red Flash Comicin tuotantoa.
Rotat

Rotat (Rattus) on jyrsijöiden suku, johon kuuluu 55 lajia. Suomessa tavattuja lajeja ovat isorotta (Rattus norvegicus) ja mustarotta (Rattus rattus), joista jälkimmäinen ei enää esiinny alueella vakituisesti. Maailman kolmanneksi yleisin rottalaji on polynesianrotta, "kiore" (Rattus exulans). Lemmikkeinä pidettävät kesyrotat on kesytetty isorotasta. == Rottia == *Piikkirotta (Rattus praetor) *Keralanrotta (Rattus ranjiniae) *Mustarotta (Rattus rattus) *Uuden-irlanninrotta (Rattus sanila) *Sikkiminrotta (Rattus sikkimensis) *Simalurinrotta (Rattus simalurensis) *Karhorotta (Rattus sordidus) *Irianjayanrotta (Rattus steini) *Andamaanienrotta (Rattus stoicus) *Tanezuminrotta (Rattus tanezumi) *Tawinrotta (Rattus tawitawiensis) *Timorinrotta (Rattus timorensis) *Sundanrotta (Rattus tiomanicus) *Australianrotta (Rattus tunneyi) *Turkestaninrotta (Rattus turkestanicus) *Pitkäkarvarotta (Rattus villosissimus) *Keltahäntärotta (Rattus xanthurus) *Ahavarotta (Rattus adustus) *Padanginrotta (Rattus annandalei) *Riisivainiorotta (Rattus argentiventer) *Kinabalunrotta (Rattus baluensis) *Bonthainrotta (Rattus bontanus) *Trinkatinrotta (Rattus burrus) *Ruskorotta (Rattus colletti) *Sulanrotta (Rattus elaphinus) *Enganonrotta (Rattus enganus) *Filippiinienmetsärotta (Rattus everetti) *Polynesianrotta (Rattus exulans) *Seraminpiikkirotta (Rattus feliceus) *Kolorotta (Rattus foramineus) *Pensasrotta (Rattus fuscipes) *Giluwenrotta (Rattus giluwensis) *Floresinrotta (Rattus hainaldi) *Minahasaninrotta (Rattus hoffmanni) *Leuserinrotta (Rattus hoogerwerfi) *Owinrotta (Rattus jobiensis) *Rattus detentus *Pelenginkeltarotta (Rattus koopmani) *Kerincinrotta (Rattus korinchi) *Queenslandinrotta (Rattus leucopus) *Pikkuriisirotta (Rattus losea) *Mentawainrotta (Rattus lugens) *Australianniittyrotta (Rattus lutreolus) *Joulusaarenpensasrotta (Rattus macleari) *Masaranginrotta (Rattus marmosurus) *Mindoronmustarotta (Rattus mindorensis) *Pikkupehmorotta (Rattus mollicomulus) *Srilankanvuorirotta (Rattus montanus) *Papuanrotta (Rattus mordax) *Morotainrotta (Rattus morotaiensis) *Joulusaarenrotta (Rattus nativitatis) *Kaakkoisaasianrotta (Rattus nitidus) *Rotta (Rattus norvegicus) *Uuden-guineanrotta (Rattus novaeguineae) *Vietnaminrotta (Rattus osgoodi) *Nikobaarienrotta (Rattus palmarum) *Pelenginrotta (Rattus pelurus) ==Lähteet== == Aiheesta muualla == *Laji.fi: Rotat (Rattus) *ITIS: Rattus * Luokka:Seulonnan keskeiset artikkelit
Rattus

Rattus voi tarkoittaa seuraavia: * rotat (Rattus), jyrsijöihin kuuluva eläinsuku * Rattus, suomalainen punk-yhtye
Joukkohauta

Joukkohauta on hauta, johon on haudattu useita ihmisiä, joita syystä tai toisesta ei ole voitu viedä takaisin synnyinpaikkakunnalleen tai jollekin siunatulle maakaistaleelle. Useimmiten joukkohaudoissa vainajia on kymmeniä, mutta joskus jopa useita satoja. Jotkin joukkohaudat sisältävät erilaisten luonnonmullistusten uhreja, mutta suurin osa sisältänee erilaisten sotien siviili- tai sotilasuhreja. Joukkohautoja on ympäri maailman, mutta uutisoiduimmat niistä löytyvät muun muassa Bosniasta ja Kosovosta. ==Joukkohaudat Japanissa== Maailman suurin joukkohauta sijaitsee Japanin Okinawalla. Joukkohaudassa on peräti 189 000 uhria, jotka kaikki ovat toisen maailmansodan uhreja. Vuonna 1985 hautaa laajennettiin, jotta kaikki Okinawan alueella haudatut sodan uhrit mahtuisivat kyseiseen suurhautaan. ==Joukkohaudat Suomessa== Suomessa joukkohautoja on etupäässä sisällissodan ajalta eli keväältä 1918. Kaikille niistä on pystytetty muistomerkki pääosin sotavuosina tai heti niiden jälkeen. Muutama suurempi, esimerkiksi Tammisaaren vankileirin muistomerkki, on valmistunut myöhemmin. ==Lähteet== ==Aiheesta muualla== Luokka:Haudat ja hautamuistomerkit
Daily Mirror

Daily Mirror on Isossa-Britanniassa ilmestyvä päivälehti. Toisen maailmansodan jälkeen lehti on tukenut pääsääntöisesti työväenpuoluetta. == Historia == Lehden perusti Alfred Harmsworth (lordi Northcliff) vuonna 1903. Alun perin lehti oli eräänlainen naistenlehti, jossa oli naisia kiinnostavien artikkeleiden lisäksi jonkin verran uutisia. Lehden tuolloinen päätoimittaja Mary Howarth oli Ison-Britannian ensimmäinen naispäätoimittaja. Lehden ensimmäisen numeron osti noin 265 000 henkilöä, mutta jo vuonna 1904 lehden levikki oli laskenut 25 000 kappaleeseen. Edessä oli suuria muutoksia, ja Hamilton Fyfe otti Mary Howarthin paikan päätoimittajana. Naistenlehden imagosta haluttiin päästä eroon ja kaikki lehden naistyöntekijät irtisanottiin. Lehti alkoi keskittyä uutisiin. Vuonna 1914 lehden levikki ylsi jo miljoonaan. Vuonna 1933 lehti ennakoi osuvasti tulevaisuutta, sillä sen otsikot julistivat, että Adolf Hitleristä saattaisi aivan lähitulevaisuudessa tulla diktaattori. Se oli myös tuon ajan ainoa suositumpi brittilehti, joka vastusti Hitlerille tehtäviä myönnytyksiä. Sen sijaan se tuki Oswald Mosleya ja British Union of Fascistsia 1933–1934. Lehden kansikuva 4. marraskuuta 2004 on saanut kuuluisuutta, kun se uutisoi George W. Bushin uudelleenvalinnan ”Duh!, 4 vuotta lisää Dubyaa” ja ”kuinka 59 054 087 ihmistä voi olla näin tyhmiä?” viitaten Bushin saamien äänten määrään. == Lähteet == == Aiheesta muualla == * The Daily Mirror. Luokka:Brittiläiset sanomalehdet
Taistelupeli (kirjasarja)

Taistelupeli (Fighting Fantasy) on Games Workshopin perustajien Steve Jacksonin ja Ian Livingstonen luoma pelikirjasarja. Pelien tarkoitus on kerätä erilaisia esineitä kuten miekkoja, kirjoja ja rahaa pelin sisäisessä maailmassa. Pelin voittaa kun suorittaa kirjan antaman tehtävän, joka on yleensä jonkun päävihollisen tuhoaminen. Otava julkaisi sarjan viisi ensimmäistä osaa suomeksi vuosina 1987–1988. ==Taistelupeli-kirjat== Kaikissa Taistelupeli-kirjoissa pelaajalla on kolme ominaisuutta: Taito, jota käytetään enimmäkseen taisteluissa; Kunto, joka määrittää kuinka paljon vahinkoa hän kestää; ja Onni, josta riippuu ovatko erilaiset satunnaiset tapahtumat pelaajan eduksi vai vahingoksi. Itse kirjan lisäksi tarvitaan paperia, jolle merkitään seikkailijan ominaisuudet ja hänen varusteensa, lyijykynä ja pyyhekumi, sekä kaksi kuusisivuista noppaa. * Velhovuoren aarre (The Warlock of Firetop Mountain) - Pelaaja on Velhovuoren uumeniin piilotettua aarretta etsivä seikkailija. Tarkoituksena on löytää vuoren luolista oikeat kaksi avainta aarrearkkuun, ja voittaa sen omistaja, itse Velho. * Mustan tornin valtias (The Citadel of Chaos) - Pelaaja on velhon oppipoika, jonka tehtävänä on tunkeutua pahan maagin Balthus Diren torniin ja surmata sotaa hautova Dire. Kirjan erikoisuus on taikuus; pelaaja valitsee aluksi joukon kertakäyttöisiä loitsuja, joita hän voi käyttää apunaan tehtävänsä aikana. * Kauhujen metsä (The Forest of Doom) - Pelaaja on vaelteleva seikkailija, joka lähtee etsimään kääpiökuninkaalta varastettua sotakirvestä vaarallisesta metsästä. Kirjan erikoisuutena alussa pelaaja voi ostaa taikaesineitä, joita hän voi käyttää apunaan tehtävänsä aikana. Jos pelaaja ei ole löytänyt kirvestä poistuessaan metsästä, hän voi myös palata alkuun ja yrittää uudelleen kulkien toista reittiä. * Avaruuden vangit (Starship Traveller) - Kun muut Taistelupeli- kirjat ovat fantasiaseikkailuja, tämä on scifiä. Pelaaja on madonreikään eksyneen avaruusalus Matkaajan kapteeni, joka etsii reittiä takaisin kotiuniversumiinsa. Kirjan erikoisuuksia ovat aluksen miehistö, jonka jäsenet voivat auttaa ongelmien ratkomisessa ja liittyä pelaajan mukaan planeetoilla (Star Trekin tapaan), avaruusalusten välinen taistelu, sekä nopea ja tappava sädepistoolitaistelu. * Varkaiden kaupunki (City of Thieves) - Pelaaja on vaelteleva seikkailija, joka lähtee etsimään Nikodemus-velhoa pahamaineisesta Port Blacksandin kaupungista, lopullisena tarkoituksenaan tuhota epäkuollut velho Zanbar Luu. Luokka:Interaktiivinen fiktio Luokka:Kirjasarjat
Järjestelmä (systeemiteoria)

Järjestelmä eli systeemi (kr. sýstēma ’yhdistäminen’ < synhistánai ’yhdistää’) on joidenkin periaatteiden mukainen toiminnallinen kokonaisuus. == Katso myös == * Emergenssi * Itseorganisoituminen * Redundanssi * Takaisinkytkentä * Moduuli === Systeemejä === * Algebrallinen rakenne * Aurinkokunta * Ekosysteemi * Elimistö * Mutkikas järjestelmä * Organisaatio * Patriarkaatti (yhteiskuntatieteet) * Sosiaaliset järjestelmät * Systeemi (termodynamiikka) * Tietojärjestelmä === Teorioita systeemeistä === * Holismi ** Järjestelmä (holismi) * Kaaosteoria * Kybernetiikka * Systeemiteoria * Säätötekniikka * Termodynamiikka === Systeemiteoreetikkoja === * Gregory Bateson * Ludwig von Bertalanffy * Edward Lorenz * Niklas Luhmann * Humberto Maturana * Talcott Parsons * Ilya Prigogine * Claude Shannon * Norbert Wiener == Lähteet == == Aiheesta muualla == * *
Miekka ja magia (roolipeli)

Miekka ja magia on Risto Hiedan suunnittelema roolipeli, jonka hän julkaisi nimimerkillä Nordic vuonna 1987. Se on ensimmäinen kaupallisesti julkaistu suomenkielinen roolipeli. Säännöt perustuvat Nordicin varhaisempaan Acirema- roolipeliin. Miekka ja magia on lähtökohdiltaan lähellä Dungeons & Dragonsia, vaikka sen säännöt ovatkin selvästi yksinkertaisemmat. Pelin seikkailut sijoittuvat suuren vuoriston loputtomiin luolastoihin. Pelin hahmoihin kuuluvat esimerkiksi ihmiset, metsäiset, velhot ja kerubit. Peli tehtiin aikanaan, koska roolipelien saatavuus Suomessa oli huono eikä suomenkielisiä pelejä ollut lainkaan. Ajalle tyypillisenä pienkustanteena sitä myytiin useita satoja kappaleita. Ensimmäisten roolipelikäännösten tultua markkinoille Miekka ja Magia jäi taka-alalle. Hieta on tehnyt pelistä myös uuden version, joka on julkaistu Myrrysmiesten kokoelmassa Nordic compendium (2015). Pelin pohjalta käytyjä seikkailuja käytettiin tarinoina Nordicin Mikrobitti-lehdessä 1980-luvulla pitämässä Peliluola-palstassa. Pelin kannen toteutti Jari Koivisto, kuvituksena käytettiin sekä Hiedan että Tuomas Pirisen piirustuksia. == Lähteet == Luokka:Suomalaiset roolipelit Luokka:Pöytäroolipelit
Acirema

The Secret Treasure of Raguoc in the Acirema Dungeons (tuttavallisemmin "Acirema") oli ensimmäisiä suomalaisia roolipelejä. Pelin luoja oli MikroBitti -lehteen kirjoittava nimimerkki Nordic eli Risto Hieta. Pelistä julkaistiin alkujaan kaksi laitosta: Acirema (1985) ja Acirema II (1986). Acirema II -pelistä on saatavilla myös vuonna 2014 päivitetty laitos, Marko Peussan toimittama ja kuvittama ja Jonas Mustosen kääntämä, vapaasti ladattavissa oleva englanninkielinen PDF-julkaisu. Pelin nimi on muodostettu sanasta "America" kirjoittamalla se takaperin. Samaten pelinjohtajan nimi "Raguoc" on englannin puumaa tarkoittava "cougar" takaperin. Kirjoittajan mieltymys amerikkalaisiin autoihin (kuten Mercury Cougar) näkynee nimivalinnoissa. == Lähteet == == Aiheesta muualla == *Conan barbaari 2/1987: What game is this? -palsta, s. 55. Kustannus Oy Semic. *Roolipelikirjasto Luokka:Suomalaiset roolipelit Luokka:Pöytäroolipelit
Pluralismi (yhteiskuntatieteet)

Pluralismi tarkoittaa politiikan teoriassa usean poliittisen puolueen tunnustamista, tai sellaista järjestelmää, jossa valta on jaettu usean auktoriteetin kesken, mukaan lukien viranhaltijat. ==Piirteet== Poliittinen pluralismi on liberaalin demokratian oleellinen piirre. Poliittiseen pluralismiin kuuluvat demokratia, edustuksellisuus, osallistuminen, taloudellinen oikeudenmukaisuus, sitoutuminen kansalaisoikeuksiin sekä vapaat ja rehelliset vaalit, joihin osallistuu useita puolueita tavoittelemaan vallan jakamista. ==Historia== Poliittisen pluralismin ajatukset pohjautuvat varhaiseen liberaaliin poliittiseen filosofiaan, etenkin John Locken ja Montesquieun ajatuksiin. Pluralismin ensimmäinen järjestelmällisen esityksen kirjoitti James Madison federalistikirjoituksissaan 1787–1789. Niissä Madison kannatti vallanjako-oppia, kaksikamarijärjestelmää ja federalismia enemmistövallan rajoittamiseksi ja vähemmistöjen äänen kuulumiseksi. ==Pluralismin muotoja== Klassisessa pluralismissa valta halutaan jakaa yhteiskunnassa tasaisesti. Vallan ei haluta keskittyvän eliitin tai hallitsevan luokan käsiin, eikä yhdelläkään ryhmällä haluta olevan hallitsevaa asemaa. Ryhmien johdot ovat tilivelvollisia ryhmänsä jäsenille. Valtio suhtautuu eri ryhmiin neutraalisti. Ryhmien välillä on konsensus poliittisen järjestelmän luonteesta sekä avoimuuden ja kilpailun avoista. Eliittipluralismissa joillakin ryhmillä halutaan olevan enemmän valtaa kuin toisilla. Tämä voidaan oikeuttaa esimerkiksi varallisuuseroilla, ja se voi ilmentyä niin, että varakkaat lahjoittajat ja yritykset saavat tukea haluamiaan ehdokkaita rajoittamattomilla summilla, mikä antaa niille runsaasti valtaa. Uuspluralismissa eri ryhmien, etenkin politiikantekijöiden muodostamien ryhmien, katsotaan kilpailevan toisiaan vastaan hallinnollisissa instituutioissa. Uuspluralistit näkevät valtion koostuvan useista erilaisista ja keskenään kilpailevista eturyhmistä, virastoista ja osastoista, jotka kaikki pyrkivät edistämään omia tavoitteitaan. Lobbaavilla yrityksillä on paljon valtaa vaikuttaa hallitukseen. Korporatismissa ajatellaan, että joillain suurimmilla lobbaavilla eturyhmillä on enemmän vaikutusvaltaa kuin pienemmillä. Agonistisessa pluralismissa erimielisyyksiä pidetään mahdollisesti hyödyllisenä asiana, koska harkinta ja neuvottelu parantavat lopputulosta. Generatiivisessa pluralismissa esitetään, että politiikka voi olla produktiivinen prosessi, josta voi seurata pluralistisia päätöksiä, valintaprosesseja sekä poliittisia instituutioita tai järjestöjä, jotka ovat aiempaa herkempiä eroavaisuuksille ja monimuotoisuudelle. ==Lähteet== == Aiheesta muualla == Luokka:Yhteiskuntatieteet en:Pluralism (political theory)
Pluralismi

Pluralismi on näkemys, joka korostaa moniarvoisuutta yksiarvoisuuden sijaan. Se voi tarkoittaa seuraavia asioita: * kulttuuripluralismi tarkoittaa alakulttuureista muodostuvaa monikulttuurisuutta * metodologinen pluralismi tarkoittaa tutkimusmetodin valitsemista tutkimuskohteen mukaan * ontologinen pluralismi eli monijakoinen todellisuuskäsitys, käsitys, jonka mukaan todellisuus koostuu useista perusaineksista * uskonnollinen pluralismi eli moniarvoisuus, ainesten yhdistely eri uskonnoista ja uskonnollisista suuntauksista * soteriologinen ja kristinuskon pluralismi, käsitys, jonka mukaan kaikki ihmiskunnan uskonnolliset traditiot ovat yhtä päteviä teitä uskonnollisen todellisuuden ytimeen. * tieteenfilosofian pluralismi tarkoittaa näkemystä, jonka mukaan tiede ei ole yhtenäinen joissakin ontologisissa, tieto-opin tai metodin kysymyksissä * politiikassa pluralismi tarkoittaa usean poliittisen puolueen tunnustamista, tai sellaista järjestelmää, jossa valta on jaettu usean auktoriteetin kesken * sosiaalitieteellinen pluralismi on käsitys, jonka mukaan useiden arvojen hyväksyminen on paitsi eettistä, myös hyödyllistä
Pluralismi (ontologia)

Pluralistinen ontologia eli monijakoinen todellisuuskäsitys on filosofis- ontologinen näkökulma, jonka mukaan perusaineksia eli substansseja, joista todellisuus rakentuu, on olemassa useampia kuin yksi (monistinen ontologia) tai kaksi (dualistinen ontologia). Johannes Jacobus Poortman on tehnyt luokittelun useista ontologisista teorioista tässä kategoriassa. ==Lähteet== * Luokka:Filosofiset opit Luokka:Ontologia
Pluralismi (uskontotiede)

Uskonnollinen pluralismi eli moniarvoisuus tarkoittaa ajattelutapaa, jossa yhdistellään aineksia monista uskonnollisista suuntauksista tai uskonnoista. Tällainen ajatustapa on haastanut erityisesti 1980-luvulta lähtien monien uskontojen fundamentalistisen ajattelun. ==Lähteet== * * == Katso myös == * Universalismi * Synkretismi Luokka:Uskontotieteen käsitteet
Posthumanismi

Posthumanismi on klassisen sekulaarin ja rationaalisen renessanssin humanismin perinteestä nouseva aatejärjestelmä, joka pyrkii päivittämään alkuperäisen humanistisen ideologian vastaamaan paremmin 2000-luvun tieteellistä todellisuuskäsitystä. Posthumanismin taustasuuntauksia ovat esimerkiksi kybernetiikka, poststrukturalismi, ekokritiikki, eläintutkimus, tieteen- ja teknologian tutkimus, uusmaterialismi sekä myös antihumanismi. Posthumanistinen ajattelu ei ole varsinaisesti uutta, mutta termi on otettu käyttöön kattokäsitteeksi erilaisten teknologiaa ja sen vaikutuksia ihmisyyteen ja ympäristöön tarkastelevien tutkimusalojen risteyksissä. Posthumanismi kyseenalaistaa ihmisen olemusta puhtaasti tavoitteellisena toimijana sekä kritisoi kielellisesti käsitettyä subjektiutta. Posthumanistinen todellisuuskäsitys on luonteeltaan materialistinen ontologia; todellisuus ei ole vain sosiaalisesti konstruoitu. Posthumanistinen tutkimus ottaa etäisyyttä kielellis-kulttuuriseen suuntaukseen ja hakeutuu materian, aineen ja objektien pariin. Yksi keskeisistä posthumanismin taustateoreetikoista on feministifilosofi Donna Haraway. Posthumanismi ei ole yksi yhtenäinen ajatteluperinne, vaan siitä on erotettavissa ainakin kaksi toisilleen jokseenkin vastakkaista suuntausta. Kenties paremmin tunnettu populaari posthumanismin suuntaus on transhumanismi, jonka kannattajat haaveilevat ihmisen kehon ja mielen parantelusta teknologian keinoin jopa kuolemattomuuteen saakka. Transhumanismi näkyy muun muassa tieteiskirjallisuudessa ja määrittää kriittistä posthumanismia enemmän populaarikulttuurin tulevaisuuskuvia. Historioitsija Yuval Noah Harari tarkasteli tätä posthumanismin suuntausta teoksessaan Homo Deus. Transhumanismin tunnettuja kannattajia on muun muassa Googlen teknologinen johtaja Raymond Kurzweil. Karoliina Lummaan ja Lea Rojolan toimittamassa suomenkielisessä Posthumanismi-artikkelikokoelmassa tarkastellaan luonnon ja kulttuurin rajantekoa ja humanismin perintöä kriittisesti analysoivaa posthumanismin haaraa erityisesti kulttuurintutkimuksen kentällä. Kriittisen posthumanismin lähtökohta on ympäristökriisissä ja sen tuomassa tarpeessa tarkastella uudelleen ihmisen paikkaa maailmassa. Kriittisessä posthumanismissa ihmistä ei koroteta jonkinlaiseksi jumalhahmoksi kuten transhumanismissa, vaan päinvastoin se pyrkii irtautumaan ihmisen erityisasemasta ja tarkastelee ihmistä osana kaikkea elollista. Kriittinen posthumanismi on relationaalista, vuorovaikutussuhteita tarkastelevaa. == Katso myös == * Biosentrismi * Ihmiskeskeisyys == Lähteet == Luokka:Transhumanismi Luokka:Humanismi
Kuvankäsittelyohjelma

Kuvankäsittelyohjelma on tietokoneohjelma, jolla muokataan digitaalisia kuvia. Kuvatiedosto koostuu kuvankäsittelyohjelmassa pikseleistä, ja usein käsitelty kuva tulostetaan paperille väripisteinä tai rasteroituna. Kuvankäsittelyohjelmalla voidaan muuttaa pikseleiden määrää, pikselien kokoa, väriä, kirkkautta ja sijaintia kuvatiedostossa. Suosittuja kuvankäsittelyohjelmia ovat muun muassa Photoshop, Photoshop Elements, Lightroom, Affinity Photo, GIMP, Pixel32, Paint.NET ja PaintShop Pro, Applen Aperture ja iPhoto sekä lähinnä kuvakansio-ohjelmana pidetty mutta monipuolistunut Picasa. Jotkin kuvankäsittelyohjelmat ovat ilmaisia, mutta ominaisuuksiltaan monipuolisia. Internetin yleistyttyä päivitetyn version lataaminen ilmaisesta kuvankäsittelyohjelmasta ei vaadi käyttäjältä erityisosaamista. Käyttökelpoisia kuvatiedostomuotoja ovat JPEG, GIF, EPS, TIFF, PNG ja PSD (Adobe Photoshopin oma tiedostomuoto). Kuvankäsittely on digitaalisessa kuvatuotannossa työvaihe, jonka aikana kuvatiedostoa muokataan käyttötarkoitusta varten aineisto- ja laatuvaatimusten mukaisesti. Valokuvia käsiteltäessä muutetaan muun muassa kuvan sävyalaa, valkotasapainoa, terävyyttä, värikylläisyyttä, kontrastia, resoluutiota ja väritilaa, jotta kuva saataisiin näyttämään kuvankäsittelijän haluamalta, useimmiten luonnolliselta. Kuvatiedostoa käsitellään tasojen, säätötasojen, värikanavien, maskien, algoritmien ja käyrien avulla. Pikseleitä muokataan valitsemalla, kopioimalla, liittämällä, säätämällä, häivyttämällä ja tallentamalla. Kuvankäsittelyn lisäksi digitaalisia kuvia voidaan tehdä niin sanotuissa piirto-ohjelmissa kuten Deluxe Paint ja Microsoft Paint. Vektorigrafiikan tekemiseen on omat ohjelmansa. == Piirto-ohjelmat == Piirto-ohjelma voivat simuloida muun muassa vesivärejä, öljyvärejä, pastellivärejä ja hiilipiirustusta. Piirtämiseen voi käyttää tietokoneen hiirtä tai piirtopöytää. Ohjelmia on harrastajille ja ammattilaisille. == Katso myös == * Digitaalinen piirtäminen ja maalaaminen == Lähteet == Luokka:Kuvankäsittely Luokka:Digitaalinen valokuvaus Luokka:Tietokonegrafiikka
Greg Egan

Greg Egan (syntynyt 20. elokuuta 1961) on australialainen tieteiskirjailija ja ohjelmoija. Egan erikoistuu kovan science fictionin kirjoittamiseen. Hänen teoksissaan yleisiä teemoja ovat matematiikka, genetiikka ja tekoälyt. == Teokset (valikoima)== * An Unusual Angle (1983) * Quarantine (1992) * Permutation City (1994) * Axiomatic (1995) novellikokoelma * Distress (1995) * Diaspora (1997) * Luminous (1998) novellikokoelma * Teranesia (1999) * Schild's Ladder (2002) *Incandescence (2008), *Zendegi (2010), *Dichronauts (2017), Permutation City sai vuonna 1995 John W. Campbell Memorial Award- palkinnon. Eganin novelli Oceanic voitti Hugo-, Locus- ja Asimov's Readers- palkinnot vuonna 1998. == Lähteet == Luokka:Australialaiset tieteiskirjailijat Luokka:Vuonna 1961 syntyneet Luokka:Elävät henkilöt
Nuija (työkalu)

Nuija on paksu- ja raskaspäinen varrellinen iskemiseen käytettävä työkalu. Nuija on yksi ensimmäisiä ihmisen keksimiä työkaluja. Nuijan osat ovat varsi ja varren päässä oleva paino, pää. Nuijalla sen varren ja pään rotaatioenergia muutetaan tangentin suuntaiseksi translaatioenergiaksi. Nuijalla isketään kappaletta joko suoraan tai taltan tai muun työstimen välityksellä, niin että energia siirtyy nuijan päästä työstimen kärjen kautta työstettävään esineeseen, jolloin syntyy työstöjälki ja irronnut pala tai tomua. Nuija voi olla suurempikin ja kaksin käsin käytettävä. Nuijan pää voi olla tehty esimerkiksi puusta, kumista tai muovista. Metallista lyömävälinettä sanotaan yleensä lekaksi, moukariksi, moskaksi tai vasaraksi. Nuija voi olla myös lähitaisteluase, jonka varren päässä tai varteen kiinnitetyn ketjun päässä on paino tai levenemä, jossa saattaa olla piikkejä. Piikkinuija tunnetaan myös nimellä kurikka tai aamutähti. Aseen teho perustuu lähinnä kärkiosan painoon ja iskuvoimaan. Ketjukuulanuija on ase, jossa piikikäs kuula, lyömäri, on kiinnitetty ketjulla varteen. Näin iskuun saadaan suurempi hitausmomentti, ja aseella kyetään lyömään myös kilven sisäpuolelle. Puheenjohtajan nuijaa käytetään myös määrämuotoisissa kokouksissa esimerkiksi eduskunnan täysistunnoissa ilmoittamaan, että asiaa käsitellään tai että käsittely on päättynyt. Ruoanlaitossa käytetään muun muassa lihanuijaa lihan mureuttamiseen sekä puunuijaa eli survinta esimerkiksi perunoiden tai marjojen soseuttamiseen. == Lähteet == == Aiheesta muualla == * Vesilahden Kotiseutumuseo. Ruokatalouteen liittyvät esineet Kolme erilaista puista nuijaa ym. Luokka:Työkalut Luokka:Lähitaisteluaseet Luokka:Rakennustyökalut Luokka:Seulonnan keskeiset artikkelit
Rajahyöty

Rajahyöty eli marginaalihyöty on kuluttajan saama hyödyn lisäys tarkasteltavan tuotteen tai palvelun yhdestä lisäyksiköstä. Rajahyöty osoittaa, kuinka paljon henkilö on valmis maksamaan tuotteesta. Rajahyötyteoria on uusklassisen taloustieteen (ks. marginalismi) vallitseva selitys hintojen määräytymiselle, ja sen kehitti 1800-luvulla itävaltalainen Friedrich von Wieser.Freidrich von Wieser Biography. Economic Theories. Viitattu 11.8.2017. Laskeva rajahyöty tarkoittaa, että jokaisesta uudesta yksiköstä saatava hyödyn lisäys on pienempi edelliseen yksikköön nähden. Jos on nälkä, ensimmäisestä voileivästä saatava hyöty on suuri. Kymmenen voileivän jälkeen yhdestoista voileipä tuottaa enää vähän lisähyötyä (eli on vaikea lisätä myyntiä, jos markkinat ovat pullollaan kyseistä tuotetta). Laskevan rajahyödyn vallitessa ihmiset eivät halua lisätä tiettyä asiaa eivätkä sen enempää tiettyä muutakaan, vaan vähän molempia. Täydellisen substituutin tilanne, jossa hyödykkeet korvaavat täysin toisensa, on joillekin ihmisille esimerkiksi voi ja margariini. Ne ovat substituutteja, jolloin niiden yhteinen kulutus on vakio ja vaihtelua on vain siinä, missä suhteessa niitä kulutetaan. Täydellisen komplementin tapauksessa hyödykkeitä halutaan kuluttaa aina yhdessä. Voi ja leipä voidaan ajatella komplementeiksi ja niitä halutaan kuluttaa aina samassa suhteessa. Laskeva rajahyöty vastaa konveksia indifferenssikäyrää. Se kuvaa graafisesti niitä yhdistelmiä, joissa kuluttaja pitää kahta hyödykettä samanarvoisina. Siinä missä rajahyöty määrittää kuluttajien käyttäytymistä, rajakustannus määrittää tuotannon laajentumista tyydyttämään kuluttajien tarpeita. ==Lähteet== Luokka:Kuluttajan valintateoria Luokka:Taloustieteen käsitteet
Richter

Richter on sukunimi, joka tarkoittaa saksaksi tuomaria. Se voi viitata seuraaviin henkilöihin ja asioihin: ==Sukunimi== *Paul Andrew ”Andy” Richter (s. 1966), yhdysvaltalainen näyttelijä, koomikko ja käsikirjoittaja, Late Night with Conan O'Brien -ohjelman apulaisjuontaja *Annegret Richter (s. 1950), Länsi-Saksaa edustanut yleisurheilija *Burton Richter (1931–2018), yhdysvaltalainen fyysikko, Nobelin fysiikanpalkinnon saaja *Carl Fredrik Richter (1782–1858), Turun hovioikeuden presidentti *Charles Richter (1900–1985), yhdysvaltalainen seismologi *Conrad Richter (1890–1968), yhdysvaltalainen kirjailija *David Richter (1661–1735), ruotsalainen muotokuvamaalari *David Richter (nuorempi) (1664–1741), ruotsalainen miniatyyrimaalari *Deborah Richter (s. 1957), yhdysvaltalainen näyttelijä *Edvard Richter (1880–1956), suomalainen taidehistorioitsija *Eugen Richter (1838–1906), saksalainen poliitikko *Frank Richter (s. 1952), saksalainen jalkapalloilija *Frans Evert Richter (1861–1909), suomalainen pappi ja maanviljelijä *Franz Xaver Richter (1709–1789), Mannheimin vaaliruhtinas Karl Theodorin palveluksessa toiminut säveltäjä *Gerhard Richter (s. 1932), saksalainen taiteilija *Gustav Richter (1823–1884), saksalainen taidemaalari *Halina Górecka o.s. Richter (s. 1938), puolalainen pikajuoksija ja olympiavoittaja *Hans Richter (1843–1916), itävaltalainen kapellimestari *Hans Werner Richter (1908–1993), saksalainen kirjailija *Henjo Richter (s. 1963), Gamma Rayn kitaristi *Henriette Richter-Röhl (s. 1982), saksalainen näyttelijä *Ilona Richter (s. 1953), saksalainen (itäsaksalainen) soutaja, olympiavoittaja ja maailmanmestari *Jason James Richter (s. 1980), yhdysvaltalainen näyttelijä *Jean Paul oik. Johann Richter (1763−1825), saksalainen kirjailija *Julia Richter (s. 1988), saksalainen soutaja *Karl Richter (1926–1981), saksalainen kapellimestari, urkuri ja cembalisti *Kristina Richter (s. 1946), itäsaksalainen käsipalloilija ja olympiamitalisti *Kristina Mundt-Richter (s. 1966), saksalainen kilpasoutaja *Laila Rihte, ent. Richter (1912–1985), suomalainen elokuvanäyttelijä *Ludwig Richter (1803–1884), saksalainen taidemaalari ja taidegraafikko *Marco Richter (s. 1997), saksalainen jalkapalloilija *Martin Richter (s. 1977), tšekkiläinen jääkiekkopuolustaja *Max Richter (s. 1966), brittiläinen säveltäjä *Max Erwin von Scheubner-Richter (1884−1923), baltiansaksalainen kansallissosialisti *Michael Thomas ”Mike” Richter (s. 1966), yhdysvaltalainen jääkiekkomaalivahti *Ole Richter (1829–1888), norjalainen poliitikko *Pavel Richter (s. 1954), tšekkiläinen jääkiekkoilija *Simona Richter (s. 1972), romanialainen judoka, judovalmentaja ja olympiamitalisti *Stefan Richter (s. 1972), suomalainen kokki *Svjatoslav Richter (1915–1997), venäläinen pianisti *Ton Richter (1919–2009), alankomaalainen maahockeypelaaja *Ulrike Richter (s. 1949), saksalainen (itäsaksalainen) uinnin olympiavoittaja ==Muita== *Richterin asteikko, maanjäristysasteikko *Richter–Veresov-hyökkäys, shakkiavaus *Richterin talo, Turussa sijainnut rakennus
Marginalismi

Marginalismi tai marginaalinen arvoteoria on taloustieteellinen teoria, jonka mukaan asioiden arvo määräytyy kuluttajan rajahyödyn perusteella. Sen perusidean mukaan tärkein päätös tehdään viimeisen kulutetun tai tuotetun hyödykkeen kohdalla. Rajahyödyn muutos näkyy esimerkiksi siinä, että kuluttaja ei ole halukas ostamaan loputtoman paljon samaa hyödykettä. Hän vertaa taloudellisia voimavarojaan ja hyödykkeen rajahyötyä toisinsa. Jos hinta alenee, hänen suhtautumisensa kuitenkin muuttuu. Saman hyödykkeen tuottaja toimii käänteisesti: hän on sitä kiinnostuneempi tuotteen myymisestä mitä korkeammalle hinta nousee. Teorian kehittivät vuoden 1870 aikoihin toisistaan riippumatta William Stanley Jevons Englannissa, Carl Menger Itävallassa ja Leon Walras Sveitsissä. Myöhemmin selvisi, että ajatuksen oli esittänyt preussilainen ekonomisti Hermann Heinrich Gossen jo vuonna 1854. Marginalismin kehitystä kutsutaan uusklassiseksi vallankumoukseksi. Aikaisemmin uskottiin tuoteen arvon määräytyvän valmistuskustannuksista, siihen käytettyjen raaka- aineiden ja sen tuottamiseen tehdyn työn mukaan. ==Lähteet== * Luokka:Taloustieteen metodologia ja koulukunnat
Epätäydellinen kilpailu

Epätäydellinen kilpailu tarkoittaa taloustieteissä tilannetta joillain markkinoilla, jolloin kaikki täydellisen kilpailun oletukset eivät täyty. Epätäydellistä kilpailua esiintyy tyypillisesti markkinoilla joiden rakenne on: *Monopoli, vain yksi myyjä *Oligopoli, harvoja myyjiä *Monopolistinen kilpailu, useita myyjiä mutta hyvin erilaisia tuotteita *Monopsoni, vain yksi ostaja *Oligopsoni, vain harvoja ostajia *Kartelli, myyjien yhteenliittymä Markkinoille saattaa syntyä myös epätäydellinen kilpailutilanne, mikäli ostajilla tai myyjillä ei ole tarpeeksi informaatiota vaihdettavista hyödykkeistä. Epätäydellistä kilpailua voi esiintyä myös markkinoiden hitauden takia. Esimerkiksi 1990-luvulla työmarkkinoilla oli pula tietokoneohjelmoijista, mutta sellaiseksi kouluttautuminen kestää useita vuosia. Liiketaloustieteen mukaan yritysten kannattaa toimia siten, että kilpailu markkinoilla muuttuu epätäydellisemmäksi. == Katso myös == *Herfindahlin indeksi *Kilpailuoikeus *Kilpailupolitiikka *Markkinahäiriö *Määräävä markkina-asema *Saalistushinnoittelu *Tarjouskartelli *Toimialan taloustiede *Tuotesidonta ==Lähteet== * ===Viitteet=== Luokka:Mikrotaloustiede Luokka:Liiketalous Luokka:Taloustieteen käsitteet pt:Concorrência (gestão)
Singulariteetti

pienoiskuva|Mustan aukon rakenne. Singulariteettia ympäröi Schwarzschildin säteen etäisyydellä tapahtumahorisontti. Singulariteetti on astrofysiikassa aika-avaruuden vääristymä, jossa jokin suure on äärettömän suuri, joten se ei käyttäydy tunnettujen fysiikan lakien mukaan. Nykyisen fysiikan termein singulariteettia ei voida kuvailla, koska ei tunneta luonnonlakeja, jotka pätevät kun fyysisten suureiden arvot ovat äärettömän suuria. Koska luonnossa ei pitäisi esiintyä mitään ääretöntä, singulariteetit ovat käytännössä pikemminkin teoreettisia konstruktioita kuin todellisia luonnonilmiöitä. Esimerkiksi mustan aukon keskuksen ajatellaan olevan singulariteetti, jossa rajallinen massa on tiivistynyt äärettömän pieneksi pisteeksi, jolloin myös sen tiheys on ääretön. Tätä pistettä ympäröi tapahtumahorisontti, jonka sisällä pakonopeus mustasta aukosta ylittää valonnopeuden, eikä edes säteily pääse enää pakenemaan sen ulkopuolelle. Myös maailmankaikkeus saattoi olla alkuräjähdyksen hetkellä singulariteetti. Singulariteettien olemassaolosta ei ole mitään varmaa todistetta, ja koska nykykäsityksen mukaan äärettömyyttä ei pitäisi esiintyä luonnossa, singulariteetti saattaa olla enemmän klassisen suhteellisuusteorian puutteellisuuden seuraus kuin todellinen luonnonilmiö. Klassiset teoriat eivät edes päde, kun on kyse singulariteetteihin liittyvistä ilmiöistä. Kvanttimekaniikan sisältävä yhä kehitteillä oleva yhtenäisteoria saattaa ratkaista singulariteettien ongelman. == Katso myös == * Alaston singulariteetti * Teknologinen singulariteetti == Aiheesta muualla == * Luokka:Astrofysiikka Luokka:Mustat aukot Luokka:Seulonnan keskeiset artikkelit
Eerik Voittoisa

Eerik Voittoisa (ruotsiksi Erik Segersäll, noin 945–995) tuli kuninkaaksi Uplannin alueella 970-luvulla. Adam Bremeniläinen kertoo, että Eerik myös taisteli vallasta tanskalaisen Sven Haaraparran kanssa. Hän olisi myös ollut naimisissa Puolan Boleslav I:n sisaren kanssa. Islantilaisissa saagoissa kerrotaan Eerikin taistelleen veljenpoikaansa Styrbjörn Starkea vastaan suuressa taistelussa Fyrisjoen tasangolla Vanhan Uppsalan liepeillä (slaget vid Fyrisvallarna). == Lähteet == == Aiheesta muualla == Luokka:Ruotsin kuninkaat Luokka:Keskiajan henkilöt Luokka:940-luvulla syntyneet Luokka:Vuonna 995 kuolleet
Olavi Sylikuningas

Olavi Sylikuningas oli Eerik Voittoisan poika ja Ruotsin kuningas noin vuodesta 995 vuoteen 1022. Hän oli Ruotsin ensimmäinen kristitty kuningas. Olavi oli myös ensimmäinen, jonka varmuudella tiedetään olleen kuningas sekä Sveanmaalla että Götanmaalla. Nykyisen käsityksen mukaan Olavin vankinta tukialuetta olisi ollut Götanmaa. On tosin epäselvää, mitä "kuningas" vielä tässä historian vaiheessa tarkoittaa. Mistään kovin yhtenäisestä Ruotsin kuningaskunnasta ei voi vielä puhua Olavi Sylikuninkaan aikana eikä pitkään aikaan sen jälkeenkään. Hän oli myös ensimmäinen kuningas, joka antoi lyödä omia rahoja Sigtunassa. Adam Bremeniläisen mukaan Olavi meni naimisiin slaavilaisen ruhtinaan tyttären Estridin kanssa. Oman tyttärensä Ingegerdin Olavi antoi vaimoksi Kiovan suuriruhtinaalle Jaroslaville. Snorre Sturlassonin mukaan Olavi ja Tanskan Sven Kaksiparta liittoutuivat Norjan kuningasta Olav Tryggvasonia vastaan. Tarunomaisessa Svolderin meritaistelussa vuonna 1000 Olavi ja Sven löivät norjalaiset. Lisänimi "Sylikuningas" lienee väärä suomennos. Skötkonung-nimen alkuperäiseksi merkitykseksi on tulkittu skattkonung, mikä tarkoittaisi raha- tai verokuningasta. Nimi voisi viitata Olavin lyöttämiin hopearahoihin tai siihen, että hän olisi maksanut veroa Tanskan Sven Kaksiparralle ja Knuut Suurelle. == Lähteet == == Aiheesta muualla == Luokka:Ruotsin kuninkaat Luokka:980-luvulla syntyneet Luokka:Vuonna 1022 kuolleet